Maite León Fritsch

Maite León Fritsch (  – 2006) dantzaria, dantza irakaslea, koreografoa, zuzendaria eta Psicoballet Fundazioko presidentea izan zen.

Psikobaleta helburu honexekin sortu zen: Bi mundu oso korapilatsu, baina baita oso magiko ere elkartzea, arte eszenikoen mundua eta ezintasunen mundua. 

 Bizitza 
Maite Leon dantzari, koreografo eta adimen urritasuneko alaba baten ama izan zen. Psico Ballet Konpainia izan zen erakundearen hasierako konpainia, 70eko hamarkadan. Geroago, 1986an sortu zuen FRITSCH COMPANY, Maite León psico ballet Fundazioa (FPBML) eta presidentea izan zen hil arte. Bere bizitzako azken 25 urteak ezintasunen bat zuten pertsonak integratzen eman zituen, artearen eta sormenaren bidez.

Bere lana hainbat desgaitasundun pertsonen prestakuntza eszenikoan oinarritu zen, desgaitasuna duten pertsonen aukera fisikoak eta psikikoak gehiago garatzea bilatuz, haien erantzukizuna, autonomia eta gizarteratzea areagotuz.

2006an Gabriela Martin Leonek jarraipena eman zion haren lanari. Fundazioak arte eszenikoen eskola eta hiru dantza garaikide konpainia ditu jardunean: Fritsch Company, helduentzako eta gazteentzako ikuskizunekin; Compañía Psico Ballet, familientzako proposamen eszenikoekin, eta Garaikideak, hirugarren adineko dantzarien konpainia, zahartze aktiboaren alde.

FPBMLn ibilbidean zehar, 600 ikasle baino gehiago prestatu dira, aniztasunarekin, eta 2.000 profesional baino gehiago, hezkuntza bereziaren eta arte eszenikoen esparrukoak. Bere ikuskizunak Europan, Ameriketako Estatu Batuetan, Latinoamerikan eta Kanadan antzeztu dira, eta 1.000.000 ikusle baino gehiagok ikusi dituzte.

 Sariak 
Proiektu horren bidez, hainbat sari eta errekonozimendu jaso zituen, hala nola:

 Unesco Saria (Paris, 1984,
 IMSERSO Saria (1988)
 Sofia Erregina saria (1988) 
 Genoako Udalaren Urrezko Domina (2001)
 Reina Sofia Integrazio Saria (1987) 
 Europako Bikaintasunaren Saria (Madrilgo Erkidegoa, 2003)

 Erreferentziak 

 Kanpo estekak 

Kategoria:Dantzariak
Kategoria:Emakume dantzariak
Kategoria:Dantza irakasleak
Kategoria:Koreografoak
Kategoria:Emakume koreografoak
Kategoria:Emakume zuzendariak